Αθήνα: 16.03.2016

Αρ. Πρωτ.: 405

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προσβάσιμο διαδίκτυο για όλους!**

Επιστολή στον αρμόδιο υπουργό Μεταφορών Χ. Σπίρτζη, με κοινοποιήσεις τόσο στους Έλληνες Ευρωβουλευτές όσο και στη Μόνιμη Αντιπροσωπεία της Ελλάδας στις Βρυξέλλες, απέστειλε η Εθνική Συνομοσπονδία Ατόμων με Αναπηρία, ως μέλος του Ευρωπαϊκού Φόρουμ Ατόμων με Αναπηρία, που μαζί με πλήθος μεγάλων ευρωπαϊκών οργανώσεων διεξάγουν μεγάλη καμπάνια για την προσβασιμότητα των ιστοσελίδων του δημοσίου τομέα σε όλη την Ευρώπη. Τις επόμενες ημέρες πρόκειται να συζητηθεί συγκεκριμένη Οδηγία στην ΕΕ, που θα έχει ισχύ σε όλα τα κράτη - μέλη, και είναι επιτακτική ανάγκη να διασφαλιστούν τα δικαιώματα 80 εκ. ατόμων με αναπηρία, και τα 150 εκ. ατόμων μεγαλύτερης ηλικίας, που ζουν στην Ευρωπαϊκή Ένωση, έχουν ισότιμη πρόσβαση στην ψηφιακή ενιαία αγορά και τις ηλεκτρονικές δημόσιες υπηρεσίες που παρέχονται προς τους πολίτες της ΕΕ.

Ο φόβος ότι πολλές διατάξεις που έχουν προταθεί από το ευρωπαϊκό κίνημα δεν θα συμπεριληφθούν είναι μεγάλος, καθώς αρκετές χώρες έχουν ζητήσει διαφόρων ειδών «απαλλαγές», μεταξύ των οποίων και η Ελλάδα! Για το ίδιο θέμα η Ε.Σ.Α.μεΑ. είχε αποστείλει αποκλειστικά επιστολή στον υπουργό λίγες εβδομάδες νωρίτερα <http://is.gd/hSKX2m>

**Η σημερινή επιστολή με τις υπογραφές των οργανώσεων** [**http://is.gd/F7yZag**](http://is.gd/F7yZag)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**